משרד הבריאות מעדכן הערב (חמישי) כי נכון לשעה 20:15 עומד מניין הנדבקים מנגיף הקורונה בישראל על 16,659, עליה של 18 חולים מאז העדכון האחרון אמש בשעה זו. על פי משרד הבריאות, היום נוספו 13 חולים חדשים. מניין הקורבנות מהנגיף עומד על 279, זהה למספר הנפטרים לפני יממה.
47 מהחולים מאושפזים במצב קשה. בהם 36 מחוברים למכונות הנשמה (ירידיה של 10% ביממה האחרונה). עוד 30 חולים במצב בינוני. עד כה החלימו והשתחררו 13,724 חולים. מניין החולים בפועל עומד על 2,680 בניכוי הנפטרים ל"ע והמחלימים ב"ה. בבתי החולים מאושפזים 137 חולים. אתמול נערכו 5,969 בדיקות, עד לשעה זו היום בוצעו 3,203.